MIESTO, LEHOTA A SPÔSOB PODANIA OPRAVNÉHO PROSTRIEDKU A MOŽNOSTI SÚDNEHO PRESKÚMANIA ROZHODNUTIA OBCE SKÁROŠ

( §5 ods. 1 písm. c/ zákona č. 211/2000 Z.z. o slobodnom prístupe k informáciám a o zmene a doplnení niektorých zákonov)

Opravný  prostriedok – odvolanie

a)  Miesto podania odvolania:

	Obecný úrad Skároš, Skároš 91, 044 11  Ždaňa.

b) Náležitosti odvolania:

	Odvolanie musí obsahovať všetky tri náležitosti, ktoré vyžaduje zákon č. 71/1967 Zb. o správnom konaní v znení neskorších predpisov:

	- kto ho podáva,
	- voči ktorému rozhodnutiu smeruje,
	- prečo sa odvolanie podáva,
	- návrh, ako má odvolací orgán rozhodnúť.

c) Spôsob podania odvolania:

	- písomné, pričom musí byť vlastnoručne podpísané,
	- ústne do zápisnice,
	- elektronickými prostriedkami podpísané zaručeným elektronickým podpisom,
	- telegraficky alebo telefaxom, také podanie treba písomne alebo ústne do zápisnice potvrdiť najneskôr do troch dní.

d) Lehoty na podanie odvolania

	- v lehote 15 dní odo dňa doručenia rozhodnutia, pokiaľ povinná osoba nesprístupnil žiadateľovi informáciu alebo ak sprístupni len časť informácií a vydá rozhodnutie,
	-  lehote do 3 mesiacov od doručenia, táto lehota je aktuálna v prípadoch, ak povinná osoba vydá tzv.  fiktívne rozhodnutie.  

e) Kto rozhoduje o odvolaní

	O odvolaní proti rozhodnutiu obecného úradu rozhoduje starosta obce, ktorý je povinný o odvolaní rozhodnúť do 15 dní odo dňa doručenia odvolania.

Súdne preskúmanie rozhodnutí obce Skároš

Ak starosta obce odvolanie zamietne a žiadateľ sa neuspokojí s takýmto rozhodnutím v odvolacom konaní, môže podať na vecne a miestne príslušný súd žalobu, pričom musia byť splnené tieto požiadavky:

- rozhodnutie správneho orgánu vydaného v správnom konaní po vyčerpaní riadnych opravných prostriedkov nadobudlo právoplatnosť,
	- žalobca musí byť zastúpený advokátom, pokiaľ nemá právnické vzdelanie,
	- ktorému súdu je návrh určený,
	- kto ho podáva,
	- označenie rozhodnutia a postupu správneho orgánu, ktoré napadá,
	- vyjadrenie, v akom rozsahu sa toto rozhodnutie a postup napadá,
            - uvedenie dôvodov, v čom žaloba vidí nezákonnosť rozhodnutia a postupu správneho orgánu,
	- aký konečný návrh robí,